सम्बन्धनका लागि धाउने क्रममै सुनिल शर्मासँग तत्कालीन नोबेलका सञ्चालकको चिनजान भयो । चिनजानसँगै काठमाडौं विश्वविद्यालयको सम्बन्धन दिलाउने र आफूपनि शेयर सदस्य बन्नुपर्ने प्रस्ताव सारे । नेपाली कांगेसका नेता डा.शेखर कोइरालाले पनि सुनिललाई शेयर सदस्य बनाउन आग्रह गरेको र २० प्रतिशत शेयर नदिए सम्बन्धन रोकिदिन्छु भनेको नोवेलका पुराना संचालकले पहिलो कितावसँग खुलासा गरे । शेखरले अध्यक्ष डा.गिरीलाई फोन गरेर त्यसो भनेका थिए । जुन कुरा पहिल्यै सार्वजनिक समेत भईसकेको छ ।
